uitentuis: June 2014
Soos in baie jare vantevore, word James en Elriza se verjaarsdag saam gevier.
Baie jare terug toe hulle 21 geword het, het ons dit op 'n boot langs die Cornish gevier en vanjaar het ons gedink, dit sal dalkies weer 'n goeie idee wees.
Was baie lekker om William ook vir die aand saam met ons te he. Hier wag die ou vir die ander om te kom.
Vanaand was 'n vaste spyskaart, en die kos was baie smaaklik. Baie tradisioneel van hierdie land en Lebanees.
Intussen is die dhow ook besig om langs die Cornish af te vaar en die groot vlag lyk mooi so in die lig.
Na ete gaan sit die klompie buite en geniet die vaart.
Die verjaarsdag twee het dieselfde pose as 8 jaar terug, net sonder die koek :-).
Die verjaarsdagman James en Leane na die tyd.
Die verjaarsdagmeisie en haar ma Charmaine en William.
Die jong klomp ... heerlike aand saam met hulle gewees!
Posted by Sandra at Friday, June 27, 2014 No comments:
Labels: Abu Dhabi, dhow, Elriza, James, Verjaarsdag
Speeldate met Lara
Die klein poplap is 14 maande en ek kry my eerste regte speeldate met haar.
Die soetkoekies is lekker :-)
Ons speel buite met Elsie en Lola wat eers moet leer dat twee pugs moet nie gelyk opspring teen haar nie, maar Lara vat dit so in haar stride en geniet hulle aandag.
Een van die moeilike "baba's" wat heeltyd huil en mamma skree hou haar besig. Sy's 'n baie oulike mamma en tel op, gee drukkies en bottel vir die baba om stil te bly.
Peetmamma Elriza kom oor om ook bietjie tyd met haar te spandeer.
Ons lees stories en dan hou Noag en die diere haar baie besig terwyl sy probeer om al die diere in die ark te kry.
Dis so lekker om te sien hoe haar persoonlikheid ontwikkel en natuurlik dat sy so gewillig is om vir die kamera te "pose", al gebruik sy die geleentheid om daai mondjie op allerhande maniere te trek.
High tee op vloer 74
Om na klomp jare in die land nog nuwe plekke te sien en ervaar bly 'n groot lekker en met Elriza se verjaarsdag wou die vroue iets nuuts probeer.
Onder groot geheimhouding is die high tea op 'n baie hoe plek gereel en sy het nie eers 'n klein bietjie snuf in die neus gekry nie. Toegegee ek moes oppad soontoe 'n paar wit leuentjies vertel, maar alles deel van die fun.
Die tee en kuier saam met die jong klomp was lekker, maar ek het dit ook geniet om te sien hoe die dorp die laaste paar jaar verander en gegroei het. Mens kan terugkyk en se "ooo daar was die Ladies Club" of "oooo daar het die kinders vlieer gevlieg jare terug" en nou is dit net 'n gewoel soos hulle nuwe plekke bou.
Met al die water/see kan mens eintlik nou regtig sien dat Abu Dhabi die dorp op die eiland regtig omring is met water.
En om te dink daai eiland waarop die groot mall gebou is, was destyds net see en dis mensgemaak.
En intussen het die verjaarsdagmeisie dit baie geniet!
Die 74ste vloer en hoogste uitkykplek in Abu Dhabi, is beslis die beste plek om 'n high tea te hou. Was baie lekker!